Aferdis-agi, daɣen, ittağğa timawit ad temgarad ɣef tira. Deg timawit, iḍrisen ttbedilen yal tikkelt ara yili useḍru. Aya, yemgarad ɣef tsekla yuran anda aḍris ur ittbeddil ara ad t-idyesnulfu bab-is, ad yeqqim kan akken ur yettbeddil deg-s ula d cwiṭ. Ɣas ad yinig seg umkan ɣer wayeḍ maca akken kan ara yeqqim ula yiwen ur yesɛi azref akken ad as-ibeddel. Maca deg tsekla timawit, aḍris yettbeddil seg umkan ɣer wayeḍ, seg taddart ɣer tayeḍ.Tameskelt, ihi, d abeddel i yettilin deg tsekla timawit, imi yal amennay akken i d-yettalesaḍris. Yal tikkelt ad yili useḍru, d tasenfelt tamaynut ara d-yennulfun, “tisenfal ttwehhint yukk ɣer yiwen n uḍris, tezmer ad d-tban deg yiwen n wawal, aṭas n wawalen, tafyirt neɣ taseddart[...]25”.